DCF คืออะไร
ก. ผลตอบแทนที่ชดเชยความเสี่ยงที่เพิ่มขึ้น
ข. แนวทางการลงทุนที่เน้นลงทุนในแนวโน้มใดแนวโน้มหนึ่ง แล้วจึงเลือกลงทุนในหุ้นที่มีปัจจัยพื้นฐานดี
ค. กลยุทธ์การลงทุนที่ใช้หลักการ Top-down
ง. การคิดลดกระแสเงินสด
คำตอบที่ถูกต้องคือ ง.  
เนื่องจาก DCF หรือ Discounted cash flow คือ การคิดลดกระแสเงินสด เป็นวิธีการประเมินความถูกแพงของกิจการ จากมุมมองที่ว่ามูลค่าแท้จริงของกิจการ ก็คือ มูลค่าของกระแสเงินสดที่จะทำได้ในอนาคตคิดลดมาเป็นมูลค่าปัจจุบัน 

เพื่อให้เข้าซื้อในราคาถูก และขายออกในราคาแพง ควรหาให้ได้ว่าแล้วมูลค่าที่แท้จริงคือเท่าไหร่ อย่างถ้ามองออกว่ามูลค่าของสิ่งที่กำลังจะซื้อ ประเมินออกมาแล้วเป็น 5 บาท แต่ราคาปัจจุบันของมันอยู่ที่ 4 บาท แบบนี้คงจะรีบซื้อทันที เพราะเห็นชัด ๆ ว่าราคากำลังถูกเมื่อเทียบกับมูลค่าแท้จริงที่จะได้ 

ซึ่งถ้าจะให้เข้าใจประเด็นมูลค่าปัจจุบัน/อนาคตนี้ได้ อาจจะต้องเข้าใจหลัก Time value of money ก่อน นั่นก็คือเงินจำนวนเท่ากัน จากระยะเวลาที่ไม่เท่ากัน จะมีมูลค่าไม่เท่ากัน เช่น ได้เงิน 100 บาทวันนี้ กับได้เงิน 100 บาทในอีก 1 ปีข้างหน้า มูลค่าปัจจุบันของ 100 บาทแรกจะมากกว่า 100 บาทหลัง เพราะสำหรับ 100 บาทที่ได้ทีหลัง ถึงจะดูเหมือนได้เป็นจำนวนที่เท่ากันก็จริง แต่ได้เสียโอกาสในการนำเงิน 100 บาทที่ควรจะได้ตั้งแต่แรกไปสร้างประโยชน์ตอบแทนอย่างอื่นนั่นเอง 

สรุป คือ การประเมินมูลค่ากิจการด้วย DCF เป็นวิธีการประเมินที่มีมุมมองว่าบริษัทจะมีมูลค่าสูงต่อเมื่อมีศักยภาพที่จะสร้างกระแสเงินสดจำนวนมากและเติบโตอย่างต่อเนื่อง ยิ่งเติบโตต่อเนื่องมากเท่าไหร่มูลค่าก็จะสูงขึ้นตามไปด้วย
ความรู้ทางการเงิน